BROOK รายได้เพิ่มขึ้นหนุน Q2 กำไรเพิ่ม 43% ใจดีจ่ายปันผล 0.02 บ./หุ้น XD 23 ส.ค.นี้
BROOK ยิ้ม กำไร Q2/59 เพิ่ม 43% มาที่ 118.01 ลบ. จากปีก่อน 82.30 ลบ. หลังรายได้เพิ่มขึ้น ด้าน 6 เดือนแรกกำไรอยู่ที่ 127.72 ลบ. ลดลง 85% จากปีก่อน 835.18 ลบ. ใจดีจ่ายปันผล 0.02 บ./หุ้น ขึ้น XD 23 ส.ค.นี้ กำหนดจ่ายปันผล 7 ก.ย.59
9 ส.ค. 2559

บริษัท บรุ๊คเคอร์ กรุ๊ป จำกัด (มหาชน) หรือ BROOK รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 118.01 ล้านบาท หรือมีกำไรสุทธิ 0.022 บาทต่อหุ้น เพิ่มขึ้น 43% จากช่วงเดียวกันของปีก่อนที่มีกำไรสุทธิ 82.30 ล้านบาท หรือมีกำไรสุทธิ 0.021บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 127.72 ล้านบาท หรือ0.025 บาทต่อหุ้น ลดลง 85% จากช่วงเดียวกันของปีก่อนที่มีกำไรสุทธิ 835.18 ล้านบาท หรือ 0.209 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้เพิ่มขึ้น
พร้อมกันนี้บริษัทได้ประกาศจ่ายปันผลงวดดำเนินงานวันที่ 1 ม.ค.2559 ถึงวันที่ 30 มิ.ย.2559 และกำไรสะสม อัตราจ่ายเป็นเงินสด 0.02 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค.2559 ทั้งนี้ กำหนดจ่ายเงินปันผลในวันที่ 7 ก.ย.2559